Αμαζόνας

Η Αμαζόνας (πορτογαλικά: Amazonas) είναι η μεγαλύτερη σε έκταση πολιτεία της Βραζιλίας. Γεωγραφικά βρίσκεται στα βορειοδυτικά της χώρας και συνορεύει βόρεια με την πολιτεία Ροράιμα και με τη Βενεζουέλα, ανατολικά με την πολιτεία Παρά, νοτιοανατολικά με τη Μάτου Γκρόσου, νότια με τις πολιτείες Ροντόνια και Άκρι, και δυτικά με το Περού και την Κολομβία. Πρωτεύουσά της είναι η Μανάους. Έχει πληθυσμό 3.483.985 κατοίκους (15η θέση) και έκταση 1.570.745,7 τ.χλμ. (12 φορές μεγαλύτερη της Ελλάδας). Η Αμαζόνας αποτελεί το 18% του εδάφους της χώρας και είναι σε έκταση μεγαλύτερη από τη Γερμανία, τη Γαλλία, την Ιταλία και το Ηνωμένο Βασίλειο μαζί.

Η πολιτεία Αμαζόνας διοικητικά διαιρείται σε 4 μεσοπεριοχές και 13 μικροπεριοχές και έχει 62 δήμους. 

Η πρωτεύουσα της πολιτείας Μανάους αποτελεί ειδική οικονομική ζώνη. Στην πολιτεία εξορύσσονται μεταλλεύματα κασσίτερου, αλουμινίου, ταντάλιου και σιδήρου.

Παραπομπές

Εξωτερικοί σύνδεσμοι



Αμαζονας